Diari Oficial de la Generalitat Valenciana


Sumari del DOGV 3140, del 11-12-1997 (1997/11608)

Bases específiques per a la provisió en propietat d'una plaça de sergent de la policia local.
---------------------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11880


Data del document
:   11-11-1997

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * concurs administratiu
    * policia
    * administració local

Bases específiques per a la provisió en propietat d'una plaça de sergent de la policia local. [97/X11896]
  
El Plenari de l'Ajuntament de Carcaixent, en la sessió del dia 25.09.1997, aprovà les bases per a la provisió d'una plaça de Sergent de la Policia Local, mitjançant el sistema de concurs-oposició que es detalla a continuació:
  
Bases específiques per a la provisió en propietat d'una plaça de sergent de la policia local
  
Primera. Objecte de la convocatòria
  
- Denominació de la plaça: Sergent de la Policia Local
  
- Grup: C
  
- Naturalesa: Funcionari
  
- Escala: Administració especial
  
- Subescala: Serveis especials
  
- Classe: Policia Local
  
- Sistema selectiu: concurs-oposició lliure, per concórrer l'excepció prevista en l'art. 23.3 de la Llei 1/1990, de Coordinació de Policies Locals de la Comunitat Valenciana, en tractar-se de la màxima categoria existent en la plantilla.
  
- Nombre de places convocades: Una
  
- Lloc: Cap de la Policia Local.
  
Segona. Requisits dels aspirants
  
Requisits generals previstos en la base tercera de les bases generals municipals.
  
- Titulació exigida: Batxiller, Formació Professional II o equivalents.
  
- Requisits específics:
  
a) Tenir complits els divuit anys i no excedir els 55 anys, ambdues edats referides al dia que acabe el termini de presentació d'instàncies.
  
b) Estar en possessió dels permisos de conducció de vehicles de les classes A-2 i B-2.
  
Tercera. Presentació dels requisits i drets d'examen
  
- Lloc: Les sol·licituds es presentaran en el Registre General de l'Ajuntament o en la forma que determina l'art. 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals comptadors a partir de l'endemà de la publicació de l'extracte de la convocatòria en el Butlletí Oficial de l'Estat.
  
- Forma: Mitjançant una instància que se'ls facilitarà en les oficines municipals.
  
- Òrgan al qual s'adreçaran: Alcaldia-Presidència de l'Ajuntament de Carcaixent.
  
- Import dels drets d'examen: 1.500 pessetes.
  
- Pagament: Caixa Municipal.
  
Quarta. Admissió d'aspirants
  
El contingut d'aquesta base es regeix per allò disposat en la base cinquena de les bases generals municipals.
  
Cinquena. Tribunals qualificadors
  
Categoria del tribunal: Tercera.
  
El contingut d'aquesta base es regeix per allò disposat en la base sisena de les bases generals municipals.
  
Sisena. Començament i desenvolupament de les proves
  
El contingut d'aquesta base es regeix per allò disposat en la base setena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el de concurs-oposició. La qualificació es regirà per allò disposat en la base novena de les bases generals municipals, en tot allò que no quede previst en aquestes bases específiques.
  
Vuitena. Fase de concurs
  
- Barem:
  
1. Serveis prestats: Es valoraran a raó de 0'5 punts per mes els serveis prestats en l'administració Local en lloc d'igual nivell al convocat, fins un màxim de 3 punts.
  
2. Coneixements del valencià: El coneixement del valencià, acreditat amb un certificat oficial de la Junta Qualificadora de Coneixements del Valencià, es valorarà fins un màxim de 1'50 punts, segons el següent criteri:
  
- Coneixement oral: 0'75 punts.
  
- Coneixement de grau elemental: 1'00 punts.
  
- Coneixement de grau mitjà: 1'25 punts.
  
Coneixement de grau superior: 1'50 punts.
  
No acumulables els uns als altres, és a dir, en el supòsit d'estar en possessió de diversos certificats d'aquests, solament es valorarà el de major puntuació.
  
3. Experiència professional: L'exercici de llocs de treball que guarden semblança amb el contingut i l'especialització del lloc convocat es valorarà, a més de la valoració de l'apartat u, a raó d'1 punt per any de serveis, fins un màxim de 3 punts.
  
La valoració a què fa referència aquest apartat comprendrà els serveis prestats en llocs de categoria superior a caporal de la Policia Local, Policia del Cos Nacional de la Policia o caporal primer de la Guàrdia Civil.
  
4. Cursos i diplomes: Es valoraran fins un màxim de 3 punts els cursos de formació i perfeccionament de caràcter sectorial que tinguen especialment relació directa amb les funcions del lloc convocat.
  
La valoració de cada curs s'efectuarà atenent-ne la duració d'acord amb la següent escala:
  
Cursos de duració igual o superior a 100 hores: 1'25 punts.
  
Cursos de 75 o més hores i menys de 100 hores: 1'00 punts.
  
Cursos de 50 o més hores i menys de 75 hores: 0'75 punts.
  
Cursos de 25 o més hores i menys de 50 hores: 0'50 punts.
  
Resta de cursos, amb un mínim de 12 hores: 0'25 punts.
  
5. Altres mèrits: Es valoraran les felicitacions o els actes de reconeixement de superiors respecte a l'actuació professional en el cos de procedència, a raó de 0'5 punts per cada un, fins un màxim de 5 punts.
  
6. Entrevista personal: Es realitzarà davant del Tribunal Qualificador, i es valorarà fins un màxim de 6 punts, amb el contingut i la puntuació que s'assenyala:
  
Coneixements del terme municipal, guia de carrers, organització i administració municipal i d'altres d'interès per a la Policia Local de l'Ajuntament convocant, fins un màxim de 3 punts.
  
Valoració i comprovació de l'aptitud, eficàcia, iniciativa i experiència professional del concursant, fins un màxim de 3 punts.
  
Novena. Fase d'oposició
  
Prova prèvia. Constarà de dues parts:
  
Prova psicotècnica aptitudinal conformement al Barem establit en els annexos III i III/1/c de l'Ordre de 5 de desembre de 1994, de la Conselleria d'Administració Pública (DOGV núm. 2.413 de 23-12-94).
  
Reconeixement mèdic practicat pel metge o metges designats per l'Ajuntament com a assessors del Tribunal.
  
Es realitzaran totes les proves clíniques, analítiques o complementàries o de qualsevol altra classe que es consideren oportunes per a comprovar que l'opositor no es troba inclòs en el quadre mèdic d'exclusions que figura en l'annex II (apartat torn lliure) de l'Ordre de 5 de desembre de 1994, de la Conselleria d'Administració Pública (DOGV núm. 2.413 de 23-12-94).
  
Tant la prova psicotècnica com el reconeixement mèdic seran obligatoris i eliminatoris, amb la qualificació d'apte o no apte.
  
- Primer exercici. De caràcter obligatori i eliminatori.
  
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i les marques mínimes de les quals seran, almenys, les establides, segons el quadre d'edats, en l'annex I, apartat b (torn lliure) de l'Ordre de 5 de desembre de 1994, de la Conselleria d'Administració Pública (DOGV núm. 2.413 de 23-12-94).
  
La qualificació d'aquest exercici serà d'apte o no apte, i caldrà superar com a mínim tres de les proves per a ser qualificat com a apte.
  
Quedaran exempts de la realització de les proves físiques aquells aspirants que hagueren realitzat amb anterioritat les dites proves i es trobaren inclosos en el tram d'edat assenyalat en el citat apartat B. A aquest efecte, hauran de justificar el dret a l'exempció mitjançant el certificat expedit per l'Ajuntament corresponent, en el qual es farà constar explícitament les proves realitzades, la data de realització i el resultat.
  
- Segon exercici. De caràcter obligatori i eliminatori.
  
Consistirà en la realització de dos supòsits. El primer serà l'execució d'un dictat elegit per sorteig en presència dels aspirants. El segon serà d'estructura i composició, en el qual els aspirants hauran de desenvolupar el tema que el tribunal assenyale, sobre qüestions d'actualitat i coneixement general, i l'extensió del qual no haurà de ser inferior a tres folis ni excedir-ne quatre, a una sola cara, a fi de valorar l'ortografia, la sintaxi i la lògica de l'exposició.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar-lo.
  
- Tercer exercici. De caràcter obligatori i eliminatori.
  
Consistirà en la realització d'una prova pràctica, amb una duració màxima de 90 minuts, que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policíac sobre les activitats, funcions i serveis propis de l'ocupació per a la qual oposita. Es valorarà el desenvolupament i l'exposició de totes les actuacions i mesures policíaques que calga adoptar en matèria de distribució de personal, mitjans materials, seguretat ciutadana i viària, i actuacions complementàries, i d'altres que siguen necessàries per a la realització del supòsit.
  
Es podran acompanyar o fixar sobre el plànol que aporte el tribunal les dades gràfiques o representatives de les actuacions policíaques o de distribució de mitjans que servisquen per a una millor resolució.
  
La qualificació d'aquest exercici serà de 0 a 10 punts, i caldrà obtenir-ne un mínim de 5 per a superar-lo.
  
Quart exercici. De caràcter obligatori i eliminatori.
  
Consistirà a respondre correctament i per escrit un qüestionari de 100 preguntes tipus test, relacionat amb temes professionals de policia, sobre un temari que s'explicita en l'apartat B) de l'annex I de l'Ordre de 16 de gener de 1992, del conseller d'Administració Pública, per la qual es desplega el Decret 11/1992, de 16 de gener, del Consell de la Generalitat Valenciana (DOGV núm. 1.734 de 28-02-92, pàg. 1.791 a 1794), i al qual s'afegiran els temes que s'indiquen en l'annex I de les presents bases.
  
La qualificació d'aquest exercici serà de 0 a 10 punts, i caldrà obtenir-ne un mínim de 5 per a superar-lo.
  
Cinquè exercici. De caràcter obligatori i no eliminatori.
  
Consistirà a traduir del castellà al valencià, o viceversa, un text proposat pel Tribunal Qualificador, i amb la duració que aquest determine.
  
Aquest exercici es qualificarà de 0 a 2 punts.
  
Deu. Publicitat de les qualificacions, llista i proposta d'aprovats pel Tribunal. Presentació de documents, nomenament i presa de possessió.
  
El contingut d'aquesta base es regeix amb caràcter general per allò previst en les bases deu, onze, dotze, tretze, catorze i quinze de les bases generals municipals, i específicament pel següent:
  
De conformitat amb el Decret 11/1992, de 16 de gener, article primer, apartat c), el tribunal formularà proposta a la Corporació de l'aspirant aprovat i que, després de la prèvia acreditació d'estar en possessió dels requisits exigits, haja de ser nomenat funcionari en pràctiques i incorporar-se a l'Institut Valencià de Seguretat Pública, per a la realització del curs de capacitació, de contingut teoricopràctic, i de caràcter selectiu, amb una durada de dos mesos.
  
Una vegada acabat el curs teoricopràctic, l'Institut Valencià de Seguretat Pública comunicarà a l'òrgan competent de la Corporació Local si l'aspirant ha superat el curs de selecció i formació amb indicació de la puntuació o qualificacions obtingudes, a l'efecte del seu nomenament com a funcionari.
  
L'aspirant que no supere el curs teoricopràctic podrà incorporar-se al curs immediatament posterior. En cas de no superar aquest segon curs, quedarà definitivament decaigut en el seu dret a participar en el procés selectiu instat.
  
Onze
  
En tot allò que no està previst en aquestes bases específiques, s'actuarà d'acord amb les bases generals aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província, d'11 de febrer de 1994, i en el Diari Oficial de la Generalitat Valenciana, de 24 de febrer de 1994.
  
Dotze
  
Contra aquestes bases específiques, que posen fi a la via administrativa, podrà interposar-se en el termini de dos mesos recurs contenciós administratiu davant del Tribunal Superior de Justícia de la Comunitat Valenciana, de conformitat amb l'art. 58 de la Llei Reguladora de la Jurisdicció Contenciosa Administrativa.
  
Aquestes bases específiques es troben a disposició de les persones interessades en les dependències municipals, en horari d'oficina.
  
Annex I
  
Coneixement del municipi
  
Tema 61. El municipi de Carcaixent: El terme municipal. Superfície. Característiques. Divisió.
  
Tema 62. El municipi de Carcaixent: La zona urbana. Els barris. Les urbanitzacions. La guia de carrers.
  
Tema 63. El municipi de Carcaixent: Xarxa de comunicacions terrestres. Carreteres autonòmiques. Carreteres provincials. Camins locals. Ferrocarril.
  
Tema 64. El municipi de Carcaixent: Centres oficials, instal·lacions municipals i edificis emblemàtics. Ubicació. Característiques.
  
Tema 65. El municipi de Carcaixent: problemàtica viària. Problemàtica social.